मशहूर सिंगर को जाना पड़ा जेल, वाइफ को नहीं दे सका बच्चे की परवरिश का खर्च  
अमेरिकन सिंगर गए जेल
बच्चे के खर्च के लिए नहीं दे सके पैसे
आर केली पर है कई आपराधिक मामले
अमेरिकी सिंगर आर. केली जो 10 से अधिक आपराधिक यौन शोषण के मामलों का सामना कर रहे हैं, को उनकी पूर्व पत्नी की अपने बच्चे की परवरिश का खर्च के लिए 1,61,000 डॉलर का भुगतान करने में विफल रहने के कारण जेल में डाल दिया गया है. 'सीएनएन' के अनुसार, प्रचारक डारेल जॉनसन ने यहां रिचर्ड जे. डेली सेंटर में आयोजित एक संवाददाता सम्मेलन में कहा कि केली (52) को बुधवार शाम जेल में डाल दिया गया और वह बाल सहायता मामले में सुनवाई की अगली तारीख के अगले दिन 13 मार्च को जेल से बाहर आ सकते हैं.
 
 
A post shared by R Kelly (@rkelly) on Dec 23, 2018 at 6:26pm PST
 
अदालत के दस्तावेजों के अनुसार, केली ने अपनी पूर्व पत्नी को छह फरवरी तक बाल सहायता के लिए 1,69,000 का भुगतान करने में असफल रहे हैं. उन्हें आठ जनवरी 2009 को हर माह 20,833 डॉलर का भुगतान करने का आदेश दिया गया था लेकिन उन्होंने इसका पालन नहीं किया. 
 
A post shared by R Kelly (@rkelly) on Dec 10, 2018 at 10:15am PST
 
अदालत की अवमानना के मामले का सामना करने से बचने के लिए न्यायाधीश ने बुधवार को केली को 1,61,663 का भुगतान करने का आदेश दिया. बता दें कि यह खबर उसी दिन आई जब 'सीबीएस' ने केली के साथ साक्षात्कार के पहले भाग को प्रसारित किया जहां उन्होंने अपने ऊपर लगे आरोपों पर स्पष्टीकरण दिया था.